**VEDTEKTER**

for

**Holmestrand Rotary klubb**

Vedtatt 09.01.2018

**Innledning**

Holmestrand Rotary klubb har vedtatt å spesifisere følgende vedtekter for sin klubbs drift. Øvrige vedtekter følger Rotary´s Internationale Lovråd til enhver tid vedtatte lover og regelverk.

**Artikkel 1**

**Formål**

Holmestrand Rotary Klub sitt formål er å oppmuntre til og fremme Rotary´s idealer om å tjene andre, bidra til Rotary´s utvikling ved å styrke medlemsutvikling, samt bidra i Rotary´s arbeide innenfor tjenesteområdene.

**Artikkel 2**

**Styre**

Holmestrand Rotary Klubb ledes av det til enhver tid valgte styre. Styret velges etter vedtektenes artikkel 4. Styret skal bestå av:

President

Incoming President

Past President

Sekretær

Kasserer

Leder Programkomite

Leder TRF/Serviceprosjektkomite

Leder Kommunikasjonskomite

Leder Medlemskomite

Leder Møte og kameratskapkomite

Utover dette innkaller Presidenten medlemmer/personer som nødvendig for å belyse saker på styremøtenes agenda.

**Artikkel 3**

**Valg**

Klubben har en valgkomite på 3 medlemmer, som består av de siste 3 presidenter. Oppgaven for valgkomiteen er å bistå Incoming President i å fremme forslag overfor medlemmene om neste års styre. Incoming President skal sende forslaget til medlemmene, senest 2 uker før Generalforsamling B. Forslag fra medlemmene på kandidater til styre og valgkomite må være valgkomiteen i hende senest 4 uker før Generalforsamling B.

**Artikkel 4**

**Generalforsamling**

Generalforsamling B gjennomføres innen 31.desember hvert år. Her velges Incoming President og ny klubb organsisasjon for kommende Rotary år.

Generalforsamling A gjennomføres innen 30.juni hvert år. Her gjennomføres formell innsetting av ny president og ny klubborganisasjon.

Presidenten legger frem revidert budsjett på Generalforsamling A.

Incoming President legger frem kommende års budsjett for godkjenning på Generalforsamling A

Eventuelle utnevnelser av Paul Harris Fellow (PHF) skal gjennomføres på en av Generalforsamlingene.

**Artikkel 5**

**Komiteer**

Klubben skal til enhver tid oppfylle kravene til minimum antall komiteer fastsatt av Rotary International sitt lovråd. Komiteledere skal velges for en periode på 2 år. Komiteledere skal innkalle til og lede peismøtene, men står fritt til å innkalle komiteer til møter utenom klubb møtene, om de mener det er påkrevet.

Komiteledere er styremedlemmer i funksjonsperioden.

**Artikkel 6**

**Medlemskap**

Personer som bor eller arbeider i Holmestrand eller tilgrensende kommuner, kan være medlemmer i Holmestrand Rotary Klubb.

**Artikkel 7**

**Rekruttering**

Holmestrand Rotary Klubb skal søke å rekruttere medlemmer fra et bredt yrkesliv og som representerer sitt yrke og samfunnet på en god måte. Medlemmer i klubben kan foreslå nye medlemmer. Forslag til nye medlemmer skal forelegges alle medlemmene til godkjennelse før opptak til medlemskap. Det er et mål at det skal være en god balanse mellom kjønn, alder, og etnisitet. Klubben vil spesielt søke å motivere yngre til medlemskap.

Forslagsstiller skal være fadder for det nye medlemmet, introdusere vedkommende i klubben og bidra til at han / hun blir en aktiv deltager i klubbens aktiviteter.

**Artikkel 8**

**Medlemsmøter**

Medlemsmøter avholdes normalt på Holmestrand Fjordhotell tirsdager kl. 1900. Varighet 1 time. Det arrangeres eksterne møter ( bedriftsbesøk e.l.) 2-3 ganger pr. semester. Sosiale arrangementer, der også samarbeide med naboklubber etterstrebes, bør arrangeres med jevne mellomrom i rotaryåret. Klubbens programkomite utgir program for medlemsmøter, etter forslag fra styret, komiteene eller enkeltmedlemmer. Programmet bør ha en tidshorisont på minimum 3 måneder.

Forretningsorden for medlemsmøter skal normalt inneholde:

• Presidenten ønsker velkommen og tenner lys.

• Presidenten presenterer dagens program med ansvarlige personer

• Presidenten ønsker æresmedlem/mer velkommen

• Introduksjon av foredragsholdere/besøkende

• Introduksjon av nye reflektanter

• Medlemmers fødselsdager siden siste møte

• Rotary informasjon, informasjon fra medlemmer og viktig korrespondanse

• Trekning av dagens vin

• Møtet heves

**Artikkel 9**

**Økonomi**

Årskontingenten fastsettes hvert år på grunnlag av budsjett vedtatt på Generalforsamling A i juni. Kasserer krever inn kontingent med en halvdel i august og en halvdel i januar. Ved eventuell manglende innbetaling av kontingent skal kasserer sende ut purring innen 14 dager. Betales ikke denne innen 30 dager sender kasserer saken til styret v/Presidenten, for videre behandling.

**Artikkel 10**

**Vedtektsendring**

Disse vedtekter kan endres med 2/3 flertall under Generalforsamling A eller B. Forslag til endring av vedtekter skal være styrebehandlet før fremlegging til Generalforsamling, og bekjentgjort for medlemmene senest 14 dager før behandling.

Dette dokument er arkivert som **HRK vedtekter 02/2018, datert 09.01.2018.**